
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3
	                       


R E P U B L I K A   H R V A T S K A
 
R J E Š E N J E


	Trgovački sud u Rijeci, po sucu Liljani Ugrin, kao sucu pojedincu  u stečajnom predmetu, odlučujući o prijedlogu Financijske  agencije  za otvaranje stečajnog postupka nad dužnikom ADENIUM HORTUS jednostavno društvo s ograničenom odgovornošću za hortikulturu i usluge Rijeka, Zvonimirova 16 ( MBS 040333088 – OIB 61773132494 )  dana 14. veljače 2017. 

r i j e š i o   j e
  

	Privremenom stečajnom upravitelju Slavku Štambuku ( OIB: 28699356177 ) iz Rijeke, Prvog maja 3 određuje se jednokratna nagrada za poslove obavljene u prethodnom postupku u iznosu  od 3.000,00 kn.
 
Obrazloženje


Ovosudnim rješenjem 7 St-799/16-3 od 25. listopada 2016. pokrenut je prethodni postupak radi utvrđivanja pretpostavki za otvaranje stečajnog postupka. Tijekom prethodnog postupka rješenjem je imenovan privremeni upravitelj kojem je naloženo da ispita postoji li razlog za otvaranje stečajnog postupka, te mogu li se imovinom dužnika pokriti troškovi postupka i o tome podnese sudu izvješće.
Privremeni stečajni upravitelj je dana 21. studenog 2016. podnio sudu Izvješće.
Odredbom članka 94. stavak 1. Stečajnog zakona ( “Narodne novine” 71/15,  u daljnjem tekstu: SZ)  propisano je da stečajni upravitelj ima pravo na nagradu za svoj rad te na naknadu stvarnih troškova, time da je odredbom članka 119. stavak 6. točka 1. SZ propisano je da se na privremenoga stečajnoga upravitelja, na odgovarajući način primjenjuju odredbe tog Zakona o stečajnom upravitelju, pa stoga privremeni stečajni upravitelj ima pravo na nagradu za svoj rad, te na naknadu stvarnih troškova.
Odredbom članka 4. Uredbe o kriterijima i načinu obračuna i plaćanja nagrade stečajnim upraviteljima („Narodne novine“, broj 105/15) propisano je da privremenom stečajnom upravitelju pripada pravo na jednokratnu nagradu za poslove obavljene u prethodnom postupku u iznosu od 3.000,00 kuna do 20.000,00 kuna.
Sud je nagradu odredio privremenom stečajnom upravitelju, vodeći računa o složenosti poslova primjenom odredbe članka 4. Uredbe o kriterijima i načinu obračuna i plaćanja nagrade stečajnim upraviteljima („Narodne novine“, broj 105/15), posebno budući dužnik, odnosno zastupnik po zakonu dužnika nisu obavijestili sud da dužnik više nije u blokadi, a predlagatelj je sudu dostavio podatke dana 22. studenog 2016., dakle nakon što je privremeni stečajni upravitelj dostavio svoje Izvješće.
Stoga je valjalo temeljem odredbe članka 94. SZ odlučiti kao u izreci ovog rješenja.

Dana, 14. veljače 2017.


       Sudac
Liljana Ugrin



POUKA O PRAVNOM LIJEKU
          Protiv  ovog  rješenja  pravo  na  žalbu ima nezadovoljna stranka.  Žalba se podnosi ovom sudu u 3  primjerka  u  roku od 8 dana od dostave rješenja.   O  žalbi  rješava  Visoki  trgovački sud Republike Hrvatske.  



DNA

Rješenje dostaviti stečajnom upravitelju 
Rješenje objaviti na mrežnoj stranici e-Oglasna ploča sudova 
U Rijeci, 14. veljače 2017.

